Број: 715/2

Датум: 14.02.2022. године

ЗАПИСНИК О ИСТРАЖИВАЊУ ТРЖИШТА

Набавке на које се Закон не примењује Плана набавки 3/22 – Предмет набавке je Набавка услуге - услуга редовног прегледа стационарних система за аутоматску дојаву пожара у објектима Центра за заштиту одојчади, деце и омладине, Београд – објекту „Стационара“ и новом објекту „Материнског дома“, ул. Звечанска бр. 7, тренутном објекту „Материнског дома“, ул. Звечанска бр. 52 и објекту Дома „Јован Јовановић – Змај“, ул. Браће Јерковић бр. 119.

Назив и ознака из јединственог речника набавке: 75251110-4 – Услуге спречавања пожара.

Процењена вредност набавке наруџбеницом износи 833.333,33динара без урачунатог ПДВ- а, односно 999.999,99 динара са урачунатим ПДВ-ом.

Финансијски конто – 425281

Критеријум за оцењивање понуда је **економски најповољнија понуда која се одређује на основу једног од следећих критеријума- Цена.**

Овлaшћено лице је позвало три понуђача да дају понуде/предрачуне путем мејла, те су понуде стигле од следећих понуђача:

**„AKTIVA VAROVANJE“ d.o.o.**, са седиштем у Београду, ул. Патријарха Димитрија бр. 24, понуда број 55-3/21, од 11.02.2022. године, код Наручиоца заведена под бројем 793, од 14.02.2022. године, вредност понуде износи 830.000,00 динара, без урачунатог ПДВ-а на годишњем нивоу, односно 996.000,00 динара, са урачунатим ПДВ-ом, на годишњем нивоу.

**„ДВД ВРАЧАР“ Д.О.О.,** са седиштем у Београду, ул. Метохијска бр. 42, понуда бр. 22, од 14.02.2022. године, код Наручиоца заведена под бројем 793/1, од 14.02.2022. године, вредност понуде износи 840.200,00 динара, без урачунатог ПДВ-а, на годишњем нивоу, односно 1.008.240,00 динара, са урачунатим ПДВ-ом, на годишњем нивоу. Наведена понуда се одбија, јер је Понуђач прекорачио процењену вредност набавке и из разлога што Понуђач није доставио доказ о упису у одговарајући регистар.

**„ENERGORAZVOJ“ D.O.O.,** са седиштем у Београду – Нови Београд, ул. Милутина Миланковића бр. 1, понуда бр. 1102/22, од 11.02.2022. године, код Наручиоца заведена под бројем 793/2, од 14.02.2022. године, вредност понуде износи 868.800,00 динара, без урачунатог ПДВ-а, на годишњем нивоу, односно 1.042.560,00 динара, са урачунатим ПДВ-ом, на годишњем нивоу. Понуђач је у Обрасцу структуре понуђене цене у ставкама укупна цена за све објекте без ПДВ-а, на годишњем нивоу и укупна цена за све објекте са ПДВ-ом, на годишњем нивоу, уписао погрешан износ збира осталих ставки. Наручилац је кроз рачунску проверу израчунао тачне износе укупног збира цена појединачних ставки и утврдио да је укупна цена без ПДВ-а збира свих ставки 868.000,00 динара, односно са ПДВ-ом 1.041.600,00 динара, са чим се Понуђач сагласио. Понуђач није доставио доказ о упису у одговарајући регистар. Наведена понуда се одбија, из поменутог разлога, те из разлога што је Понуђач прекорачио процењену вредност набавке.

Друге околности које су утицале на ток набавке: упоређивање карактеристика из цена извршено је путем интернета.

Предлажем да се набавка путем наруџбенице изврши од понуђачa **„AKTIVA VAROVANJE“ d.o.o.**, са седиштем у Београду, ул. Патријарха Димитрија бр. 24, понуда број 55-3/21, од 11.02.2022. године, код Наручиоца заведена под бројем 793, од 14.02.2022. године, вредност понуде износи 830.000,00 динара, без урачунатог ПДВ-а на годишњем нивоу, односно 996.000,00 динара, са урачунатим ПДВ-ом, на годишњем нивоу.

Комисија

Доставити:

-директору

-архиви